  vk.com (Паралимпийский клуб "Кузнечики") Анжелика Тихонова корреспондент 31-тӥ южтолэзе Москва улосвылысь Пересвет карын суй-пыдзыя сӧсыр спортсменъёс пӧлын биатлонъя Россилэн чемпионатэз но первенствоез улсын нимаз ӵошатсконъёс ортчизы. Удмуртиысь спортсменъёс вить медаль утӥзы. Со сярысь элькунысь суй-пыдзыя сӧсыр спортсменъёслэн физкультурая но спортъя федерацизылэн «ВКонтакте» мерлыко вотэсысь бамаз ивортӥзы. Россилэн чемпионатэз улсын Удмуртиысь Владислав Лекомцев азвесь медаль утӥз. Нош Никита Снегирев куинетӥ луиз. Россилэн первенствоез улсын пиос пӧлын Владимир Чайников вормиз. Нош нылмуртъёс пӧлын Валентина Переносова нырысетӥ луиз. Лилиана Садыкова – куинетӥ. Тодэ вайытом, та ӵошатсконъёсын ик куасэн бызьылонын Удмуртиысь спортсменъёс укмыс медаль утӥзы.  Озьы ик лыдӟе параспортсменъёслэн тренеренызы вераськеммес: «Меӵ удмурт Андрей Кузнецов: куке адӟиськод ужедлэсь емышъёссэ, со туж бадӟым мылкыд сётэ». Тегъёс: Спорт ВладиславЛекомцев Биатлон Удмуртия Россия  